Nos, officialis curie Bisuntine, notum facimus... quod... Vuillelmus de Goncens, filius Renaudi, dicti de Douz, domicellus, confessus est et recognovit se esse et debere esse hominem fidelem illustris viri domini Hugonis de Cabilone, domini de Allato, nec non et tenere in feodum a dicto domino Hugone res et bona infra scripta, videlicet dictum Rous et ejus liberos, Johannem, filium dicti Cherbonet, Perenetum, maritum Hugonete, uxoris quondam dicti Cherbonet, Stephanetam, uxorem Bisuntii, de villa d’Ostal, una cum omnibus et singulis mansis... que habet in villa et finagio d’Ostal,.. et specialiter et expresse omne jus et omnem actionem, proprietatem, possessionem et dominium que habet et habere potest et debet in domo dicti Buset et Glanne mansoque et appendiciis ejusdem; promittens... In cujus rei testimonium, ad requisitionem dicti Vuillermini nobis factam per... mandatum nostrum, sigillum curie Bisuntine presentibus litteris duximus apponendum. Datum et actum, presentibus domino Gerardo de Arguello, domino Renaudo de Corcondray, domino Petro de Husyes et domino Guillermo, dicto Galois, militibus, testibus ad premissa vocatis et rogatis, die veneris ante festum Penthecostes, anno Domini millesimo CCCº quinto decimo.